Document ID: /roh_data/filtered/fineweb-2-filterrobots_roh.jsonl.gz/28148

Testar quant alcohol ch'ins ha bavì, mirar sch'ins è allergics sin gluten u mesirar il cuntegn da fier en il saun. Quai èn tenor l'apotecra Monica Fehr per exempel tests, che fan bain senn da cumprar e far a chasa.
Be i dat era tests ch'ella recumonda betg da far persul a chasa, uschia per exempel il test da HIV u in test davart la capacitad da procrear (Zeugungsfähigkeitstest). Quai ha dentant betg da far cun l'exactadad dal test. Quels tests ch'ins cumpria en apoteca hajan quotas da sur 95%, sco Monica Fehr di.
Er il medi da la medischina interna, Rolf Thouet, accentuescha medemamain la problematica da far in test da HIV a chasa. El è en general in zichel pli critics envers tals tests.